
Na temelju članka 50. stavka 2. Zakona o upravljanju i održavanju zgrada („Narodne novine“ br. 152/2024), članka 34. stavka 1. točke 21. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst, 8/24, 7/25 i 18/25) i Rješenja Gradonačelnika Grada Osijeka (KLASA: 370-01/26-01/5, URBROJ: 2158-1-02-26-5) od 9. veljače 2026. godine, raspisuje se

JAVNI  POZIV
za imenovanje prinudnog upravitelja zgrada na području Grada Osijeka

I.
	Predmet ovog javnog poziva je imenovanje prinudnog upravitelja za sljedeće zgrade na području Grada Osijeka u kojima suvlasnici nisu imenovali upravitelja sukladno odredbama Zakona o upravljanju i održavanju zgrada („Narodne novine“ br. 152/2024 – u daljnjem tekstu: Zakon):

	
REDNI
BROJ
	
ADRESA ZGRADE
	
KATASTARSKA ČESTICA
	
KATASTARSKA OPĆINA


	1.
	Opatijska 26F, Osijek
	9932/170
	Osijek

	2.
	Županijska 41, Osijek
	5160
	Osijek

	3.
	Dubrovačka 1A, Višnjevac
	2040/2
	Josipovac

	4.
	Dunavska 11, Osijek
	4567
	Osijek








II.
Pozivaju se zainteresirane pravne i fizičke osobe registrirane za obavljanje djelatnosti upravljanja nekretninama, koje ispunjavaju uvjete propisane Zakonom, da podnesu ponudu za obavljanje poslova prinudnog upravitelja.
Prinudni upravitelj zgrade mora imati:

1. najmanje tri godine iskustva u poslovima upravljanja zgradama
2. trenutno pod upravljanjem najmanje 30 zgrada i 400 posebnih dijelova zgrade na području Grada Osijeka
3. uredno podmirene sve obveze prema Gradu Osijeku, trgovačkim društvima u većinskom vlasništvu Grada Osijeka i državnom proračunu.




III.
Ponuda mora sadržavati: 

 	1. pisanu potpisanu ponudu s podacima o ponuditelju: ime/naziv, adresa/sjedište, OIB, adresa e-pošte, kontakt broj mobitela ili telefona 
 	2. presliku izvatka iz sudskog/obrtnog registra ili drugog odgovarajućeg upisnika (ne stariju od dva mjeseca od dana objave ovog Javnog poziva)
 	3. dokaz o upravljanju s najmanje 30 zgrada i 400 posebnih dijelova zgrade na području Grada Osijeka
4. izjavu pod materijalnom i kaznenom odgovornosti da ne postoji dug prema Gradu Osijeku i trgovačkim društvima u većinskom vlasništvu Grada Osijeka
            5. potvrdu o stanju poreznog duga ponuditelja koju izdaje nadležna porezna uprava (ne stariju od dva mjeseca od dana objave ovog Javnog poziva).

	Dokumentacija kojom se dokazuje ispunjavanje navedenih uvjeta iz Javnog poziva može se dostaviti u preslici, a u originalu ili ovjerenoj preslici samo na zahtjev Grada Osijeka.

IV. 
Pisanu ponudu s pripadajućom dokumentacijom ponuditelj je dužan dostaviti za vrijeme trajanja Javnog poziva, u zatvorenoj omotnici s naznakom: „Ponuda za imenovanje prinudnog upravitelja zgrada – ne otvaraj“, preporučenom poštanskom pošiljkom na adresu Grad Osijek, Kuhačeva 9, 31000 Osijek ili putem pisarnice Grada Osijeka na istoj adresi.
	Rok za podnošenje ponuda počinje teći od dana objave Javnog poziva i traje 15 dana.
		V. 
Postupak otvaranja ponuda provodi Povjerenstvo Grada Osijeka za provođenje Javnog poziva za imenovanje prinudnog upravitelja (u daljnjem tekstu: Povjerenstvo).
	Otvaranje ponuda obavit će se javno 6. ožujka 2026. godine u 10 sati u prostorijama Grada Osijeka na adresi u Osijeku, Franje Kuhača 9.
Javnom otvaranju ponuda smiju prisustvovati samo ovlašteni predstavnici ponuditelja.
Povjerenstvo otvara ponude prema redoslijedu zaprimljenih ponuda i zapisnički utvrđuje pravovremenosti i potpunost svake ponude te utvrđuje ispunjavanje uvjeta propisanih Javnim pozivom koje mora imati prinudni upravitelj.
	Nepravodobne, nepotpune i ponude koje ne ispunjavaju uvjete propisane Javnim pozivom neće se razmatrati.
	 
VI.
Odabir četiri prinudna upravitelja za svaku zgradu provodi se sukladno odredbama članka 50. Zakona.
Ukoliko se na Javni poziv odazove veći broj upravitelja nego što ima zgrada, za svaku će se zgradu imenovati drugi prinudni upravitelj prema redoslijedu zaprimanja ponuda, osim u slučaju kada jedna zgrada ima više funkcionalnih cjelina, tada se odabire postojeći ili prevladavajući upravitelj te zgrade.


Ako se na Javni poziv odazove manji broj upravitelja nego što ima zgrada, za svaku će se zgradu imenovati drugi prinudni upravitelj prema redoslijedu zaprimanja ponuda, kružnim redoslijedom, sve do imenovanja prinudnog upravitelja za posljednju zgradu.
U slučaju da na Javni poziv ne pristigne niti jedna ponuda, za prinudnog upravitelja imenovat će se trgovačko društvo u vlasništvu Grada Osijeka – Zavod za stanovanje d.o.o.

VII.
Povjerenstvo predlaže Gradonačelniku Grada Osijeka donošenje Rješenja o imenovanju prinudnog upravitelja za zgradu.
	Gradonačelnik Grada Osijeka, na temelju provedenog postupka prema Javnom pozivu i prijedloga Povjerenstva, donosi Rješenje o imenovanju prinudnog upravitelja za zgradu.
	Prinudni upravitelj zgrade na temelju rješenja gradonačelnika o imenovanju prinudnog upravitelja upravlja zgradom s pravima i obvezama upravitelja, dok zgradu na upravljanje ne preuzme novoizabrani upravitelj zgrade.
Prinudni upravitelj zgrade ima sva prava i obveze upravitelja zgrade iz članka 49. Zakona.
Protiv rješenja gradonačelnika o imenovanju prinudnog upravitelja ne može se izjaviti žalba, ali se može pokrenuti upravni spor.

VIII. 
	Sve ostale informacije o provedbi ovog Javnog poziva mogu se dobiti u Gradu Osijeku, Upravnom odjelu za gospodarenje imovinom i vlasničko-pravne odnose, Odsjeku za gospodarenje nekretninama, na adresi u Osijeku, Franje Kuhača 9 ili pozivom na broj telefona  031/321-350. 

KLASA: 370-01/26-01/5			
URBROJ: 2158-1-14-01/03-26-7
U Osijeku, 16. veljače 2026.
	      								
GRADONAČELNIK

                                                                                            Ivan Radić, mag. oec., v.r.

